Lê jou eier: Wat neem ek saam – toortsie.com
September 22, 2017 September 27, 2017 ~ Toortsie
Ek moet baie versigtig wees met wat ek sê, omdat soveel van die onwaarskynlikste goed wat uit my mond kom, soms waar raak. Daarom skryf ek by voorbaat dat ek hierdie slegs skryf in die gees van saamspeel en dat ek hoop dit dit nooit vir my of enige iemand wat ek ken of wat hier lees sal oorkom nie. Hester vra wat ons toevallig by ons sal hê as ons op ‘n verlate eiland uitspoel nadat ons vliegtuig geval het in die see en ek die enigste oorlewende is.
Eerstens hoop ek my positiwiteit en gawe om geluk aan te trek en gelukkig te wees in enige omstandighede spoel saam met my uit, want dan is die styd al halfpad gewonne. Anders sal dit maar droewig gaan as ek eers moed verloor het!
Ek vertrou ook dat my God saam met my daar sal wees en dat ek nie geloof sal verloor nie, maar juis dit dan sal behou om my deur te trek.
Op ‘n ligter trant sal dit nou lekker wees as my rooi handsak op een of ander lawwe manier onder die uitgespoelde goed is, want ek en rooi trek mekaar aan en rooi gee vir my energie. Rooi laat my moed skep en laat my kreatiwiteit ontsluit.
Binne-in daardie rooi handsak is altyd ‘n rooierige/pienkerige lipstiffie en as ‘n vrou lipstiffie aanhet, kan sy toor. Lipstiffie help dat jou mond nie so droog word in die son nie, en as jou mond nie so droog is nie, voel jy al klaar sommer beter.
Daar is ook ‘n pen en ‘n paar papiertjies in. Wie weet, ek wil dalk ietsie neerskryf! Waarvoor, weet ek nie!
My selfoon is in daardie rooi handsak en net ter wille van hierdie oefening is dit ‘n sattellietfoon en het ek ‘n sonlaaier vir hom! En met die geluk wat so graag aan my kant is, kan ek sowaar sein optel en met julle kommunikeer op my blog! Facebook sukkel ‘n bietjie, maar ek kry boodskappe uitgestuur op my blog! Daar is net een groot probleem: Ek is rigtingbeduiweld! Hoe gaan julle weet waar om my te kom soek? Julle sal my mos kom soek, né? Julle sal my mos nie daar alleen los nie, né? Né? Né? Hoekom is julle dan nou so stil? Gaan julle my daar los, hé? Hé? Hé?
My krediektaart is ook in die rooi handsak en my ID boekie. As ek oorsee vlieg, behoort my paspoort ook daarin te wees! So, sal daar toevallig ‘n boot verby kom, kan ek dalk vir my kaartjie betaal! Dis nou te sê as dit ‘n passasiersboot is met kredietkaartfasiliteit. Ag ja, dink nie daai stukkie plastiek gaan my vreeslik help nie! Die kans is groter dat dit ‘n klein vissersbootjie sal wees!
Moenie my daar alleen los nie! Ek dink nie ons kan ons dit regtig indink nie.
Posted in Lawwighede; Tong-innie-kies, Lê jou eier	Alleen op 'n eiland
‹ PreviousDie kameel is ‘n wonderlike ding….
Next ›‘n Eiland vol stories
21 thoughts on “Lê jou eier: Wat neem ek saam”
September 22, 2017 om 6:26 vm
O, ons sal jou defnitief kom soek, Toortsie. En as ons jou uiteindelik opgespoor kry, sal ons heel waarskynlik eers ń paar dae vertoef vir fotos en stories.
September 22, 2017 om 6:30 vm
Dankie dankie! 😁
September 22, 2017 om 8:14 vm
Met jou aan die stuur sal ek rustig voel, jy ken mos eilande! 😁
September 22, 2017 om 8:15 vm
My lysie is lank; ek moet nou sit en elimineer.☺
September 22, 2017 om 9:14 vm
Klink my jy pak ‘n hele koffer in vir daardie eiland. 🙂
September 22, 2017 om 10:31 vm
Gaan jou minstens vir ‘n maand nie soek nie. Ek glo elkeen van ons het ‘n sabbatsrus nodig om weer al ons varkies op hok te kry. Daarna kan jy terugkeer en vir ons van jou ondervindinge kom vertel. 😊
September 22, 2017 om 10:33 vm
As dit my vriende is, wil ek nie my vyande hoor nie! 😱
Maar dankie vir die rus! 😁
September 22, 2017 om 11:07 vm
Dit kan jou net goed doen. Ek is ‘n vriendin duisend wat dié rus vir jou gun!!
September 22, 2017 om 11:08 vm
Ja jy is. ❤️
September 22, 2017 om 12:43 nm
Kyk nou hierdie verneukspul. Die vrou is veronderstel om één item saam te vat en sy pak sommer die kitchen sink ook in die handsak. Ek hou van jou satelietselfoon, want dan sal ons jou maklik opspoor – jy kan mos google maps gebruik om te kyk waar jy is.
September 22, 2017 om 12:44 nm
Sal ek weet hoe? Onthou, ek is getraumatiseerd!
September 22, 2017 om 12:51 nm
haha, dit kan ‘n probleem wees. Ek het google maps lank terug onder die knie gekry om my weg te vind, want ek het geen sin vir rigting nie. As iemand vir my sê “ry in ‘n oostelike rigting”, stuur ek onmoddellik slegte-wens seine uit.
September 22, 2017 om 12:52 nm
Ek is ook rigtingbefoeterd. Nou ja.
September 22, 2017 om 7:57 nm
Jy kan jou paspoortpapier vir die vuurtjie gebruik.
September 22, 2017 om 8:45 nm
September 23, 2017 om 9:50 vm
Snaaks genoeg het ek ook aan my oornag tassie gedink wat altyd aan my sy is! So n tassie of handsak is altyd n goeie ding om te hê(sê iemand wat nie van n handsak hou nie.) Jy’s darem maar slim om sulke oulike goedjies in jou handsak te hê. Kry mens so n sataliet affere met sonkrag opwekker?
September 23, 2017 om 9:53 vm
Ek weet ‘n mens kry ‘n sattellietfoon en jy kry sonlaaiers, maar helaas is daar nie so iets in my handsak nie. 😁
September 23, 2017 om 10:03 vm
Ai,dis nou nie so goed nie!
September 29, 2017 om 9:02 nm
Toorts as niemans anders jou kom soek nie sal minstens die banting eters jou kom soek. Jy is dan nou eers op dag 3 van jou banting spyskaart 🙂
September 29, 2017 om 9:04 nm
En almal doen deesdae die 28 dae dieet! Nog verrr vir my om by 28 dae te kom! Dan stel ek die 28 dae Bantingdieet belend, ‘die dieet waarvan almal praat’. En weet jy wat? Ek het nog altyd been tetrek! Ek is regtig by dag 3!
September 29, 2017 om 9:05 nm
Ek het intussen gedink ek bly sommer daar in Utopia dan hoef niemand my te kom soek nie. Maar julle sal my darem mis, hoor! 😱